**TERMENI DE REFERINŢĂ**

**pentru prestarea serviciilor de avocat**

1. **INFORMAŢII GENERALE.**

Asociația Obștească „Inițiativa Pozitivă” este o organizație a pacienților care trăiesc, sunt afectați și/sau sunt vulnerabili la HIV, hepatita C, cât și TB, cu o experiență vastă în domeniul HIV/SIDA şi narcomaniei, care își realizează activitatea pe întreg teritoriu al Republicii Moldova.

Scopurile organizației sunt axate pe:

* Profilaxia epidemiei HIV/SIDA, hepatitei virale C, tuberculozei, dependenței de droguri și a altor boli periculoase din punct de vedere social;
* Extinderea accesului la tratament, îngrijire și suport în contextul epidemiei HIV/SIDA, hepatitei virale C, tuberculozei și dependenței de droguri;
* Implicarea pe larg a beneficiarilor în procesul de luare a deciziilor cu privire la aspectele – cheie de contracarare a epidemiei HIV/SIDA, hepatitei virale C, tuberculozei, dependenței de droguri și a altor boli periculoase din punct de vedere social, şi înlăturare a consecințelor ei la toate nivelele;
* Consolidarea potențialului organizațiilor și al comunităților de beneficiari;
* Contribuirea la apărarea drepturilor omului etc.

Activitatea organizației este îndreptată spre unificarea eforturilor tuturor părților responsabile și interesate, consolidând sistemele comunităților, influențând opinia publică și politicile comunitare, propunându-și să creeze un mediu în care fiecare persoană, indiferent de nivelul său de vulnerabilitate, deține toate drepturile și oportunitățile necesare pentru o viață demnă.

La moment, A.O. „Iniţiativa Pozitivă în cadrulproiectului ***Susținerea mobilizării sociale а comunităților persoanelor afectate sau în risc de infecție și organizațiile societății civile active în controlul HIV/SIDA***, Contractului de finanțare Nr. CF/ADVOC – IP/2021/21 din 01.04.2021, intenționează să aplice o parte din fonduri pentru contractarea unui **Birou Asociat de Avocați/Avocat pentru servicii juridice necesare grupurilor vulnerabile la HIV.**

1. **OBIECTIVUL SERVICIILOR.**

Obiectivul serviciilor constă în reprezentarea în instanțele de judecată a cauzelor privind încălcarea drepturilor grupurilor vulnerabile la HIV.

1. **DESCRIEREA ACTIVITĂŢILOR ŞI A RESPONSABILITĂŢILOR**

 **Avocații/avocatul** vor firesponsabili de îndeplinirea următoarelor sarcini:

1. Apărarea drepturilor grupurilor vulnerabile la HIV în fața instanțelor administrative și de judecată. Acumularea probatoriului necesar, întocmirea cererilor, demersurilor, inclusiv redactarea cererilor de chemare în judecată, redactarea cererilor de apel, recurs, etc;
2. Participarea la ședințele de judecată și reprezentarea intereselor asociației/beneficiarilor în fața instanțelor judecătorești naționale de toate nivelele;
3. Aplicarea în exercitarea profesiei sale a mijloacelor și metodelor prevăzute de lege pentru apărarea drepturilor și intereselor legitime ale organizației/beneficiarilor;
4. Ținerea dosarelor de asistență juridică în modul stabilit de statutul profesiei de avocat;
5. Respectarea Codului deontologic al avocatului și prevederile statutului profesiei de avocat.
6. Fortificarea potențialului rețelei consultanților de la egal la egal și avocaților CNAJGS pe aspecte legale;
7. Asigurarea desemnării unui avocat nou în caz de incapabilitatea participării la ședințele de judecată și reprezentării intereselor asociației/beneficiarilor.
8. Păstrarea confidențialității informației obținute în procesul de îndeplinire a atribuțiilor ce le revin. Respectarea politicilor, a standardelor de conduită etică, de securitate informațională.

**IV. REZULTATELE AȘTEPTATE**

* + 1. Raportarea lunară managerului de proiect a măsurile întreprinse, inclusiv prezentarea informației privind etapele de desfășurare a cauzelor în instanțele judecătorești;
		2. Executarea la timp, în termenele stabilite, calitativ și deplin a atribuțiilor sale evitând activitățile ce ar putea să compromită activitatea sa sau profesionalismul. Manifestarea unei atitudini responsabile și corecte în exercitarea atribuțiilor ce le revin. Aplicarea în exercitarea profesiei sale a mijloacelor și metodelor prevăzute de lege pentru apărarea drepturilor și intereselor legitime ale organizației/beneficiarilor;
		3. Dezvoltarea profesională continuă pentru menținerea unui nivel adecvat de competență profesională;
		4. Sesizarea în timp util a echipei privind situațiile neordinare.

**V. CERINȚELE DE CALIFICARE (criterii de evaluare)**

**(i) Experiență generală (30 puncte)**

* Studii: superioare, de licență în drept;
* Licența pentru exercitarea profesiei de avocat, eliberată de Ministerul Justiției în condițiile Legii;
* Experiență profesională: minim 3 ani experiență profesională dovedită în calitate de avocat, inclusiv experiența anterioară în prezentarea intereselor în procesele de judecată a clienților.

**(ii) Corespunderea pentru sarcină (60 puncte)**

* Cunoștințe și experiență în domeniu cadrului normativ național și a standardelor internaționale în domeniul drepturilor omului și nediscriminării, dreptului la sănătate;
* Cunoștințe și experiență cadrul normativ cu privire la profilaxia infecțiilor HIV/SIDA;
* Experiență de lucru cu populațiile cheie.

 **(iii) Limba și experiența relevantă (10 puncte)**

* Cunoașterea fluentă a limbilor româna și rusă, cunoașterea unei limbi de circulație internațională (la nivelul B1) va constitui un avantaj;
* Abilități de munca în echipă;
* Cunoștințe de operare cu calculatorul (Word, Excel).

**VI. DURATA PRESTĂRII SERVICIILOR/CONTRACTĂRII**

Consultantul selectat își va asuma îndeplinirea tuturor responsabilităților prevăzute în cadrul prezentului document “Termeni de Referință”. Consultanța va începe la data semnării contractului și se va încheia la 31.12.2023.

Consultantul va agrea realizarea activităților cu managerul de proiect.